Author: RePack by Diakov
Last saved by: Correct
Company: diakov.net

Татарстан Республикасы Министрлар Кабинеты
                                                   КАРАР
30.03.2023 ел                               Казан ш.                                    № 376
Татарстан Республикасы территориясендә янгынга каршы махсус режим билгеләү турында 
Язгы-җәйге чорда янгын куркынычы арту сәбәпле, «Янгын куркынычсызлыгы турында» 21 декабрь, 1994 ел, №69-ФЗ Федераль законның 30 статьясы, «Янгын куркынычсызлыгы турында» 18 май, 1993 ел, № 1866-XII Татарстан Республикасы Законының 25 статьясы нигезендә, Татарстан Республикасы Министрлар Кабинеты карар бирә:
1. 2023 елның 17 апреленнән 10 майга кадәр Татарстан Республикасы территориясендә янгынга каршы махсус режим билгеләргә.
2. Янгынга каршы махсус режимның гамәлдә булу чорында тыярга:
учак кабызуны, каты көнкүреш калдыкларын, кипкән үлән һәм чүп-чар яндыруны;
янмый торган махсус савытларда (мангалларда, кыздыру җайланмаларында һ.б.),  ризык әзерләү өчен көйләнгән башка җайланмаларда, җәмәгать туклануы объектлары (рестораннар, кафе, барлар һ.б.) территорияләрендә файдаланылучы мангалардан һәм башка җайланмалардан тыш, бакчачылык ширкәтләре урнашкан торак пунктларда (алга таба – бакчачылык ширкәтләре), урман янгыннары куркынычы янаган икътисад объектларында ризык әзерләү өчен ачык уттан файдалануны; 
  урман янгыны куркынычына дучар булган торак пунктлар территорияләрендә, бакча һәм дача ширкәтләрендә, балалар өчен ял итү һәм савыктыру оешмалары, икътисадый объектлар, урман биләмәләре белән чиктәш савыктыру оешмалары территорияләрендә, шулай ук урман-парк зоналары, торфлы урыннарда урманнар белән чиктәш ачык территорияләрдә 1–3 класс хәвефлелектәге пиротехника әйберләрен куллануны;
ачык ут ярдәмендә конструкцияләре эчендә һава җылыну нигезендә биеклеккә күтәрелә торган янучан материаллардан идарә ителешсез әйберләр очыртуны.
3. Татарстан Республикасы дәүләт хакимияте башкарма органнарына:
ведомстволар карамагындагы объектлар территорияләрен коры үлән һәм чүп-чардан чистарту чараларын күрергә;
баланстагы урам янгынга каршы су белән тәэмин итү чыганакларының эшкә сәләтен тикшерергә;
янгынга каршы махсус режимның гамәлдә булу чорында янгынга каршы эшләр башкаруны чикләргә.
4. Татарстан Республикасы Гражданнар оборонасы һәм гадәттән тыш хәлләр министрлыгына, шулай ук Россия Федерациясе Гражданнар оборонасы эшләре, гадәттән тыш хәлләр һәм табигать казаларының аянычлы нәтиҗәләрен бетерү буенча Татарстан Республикасы буенча Баш идарәсенә тәкъдим итәргә:
янгынга каршы профилактика чаралары комплексын планлаштырырга һәм үткәрергә;
массакүләм мәгълүмат чараларында торак пунктларның янгын куркынычсызлыгын тәэмин итүдәге проблемалы мәсьәләләрне яктыртырга, шулай ук янгын куркынычы чорында халыкка янгын куркынычсызлыгы чаралары турында мәгълүматлар җиткерергә.
5. Тәкъдим итәргә: 
Россия Федерациясе Гражданнар оборонасы эшләре, гадәттән тыш хәлләр һәм табигать казаларының аянычлы нәтиҗәләрен бетерү буенча Татарстан Республикасы буенча Баш идарәсенә:
башкарма комитетлар җитәкчеләренә, бакчачылык ширкәтләре рәисләренә, балалар ялы һәм аларны савыктыру оешмалары җитәкчеләренә урман янгыннары куркынычына дучар булган торак пунктларның, бакчачылык ширкәтләре территорияләренең, балалар ялы һәм аларны савыктыру оешмаларының паспортларын эшләүдә (актуальләштерү) консультация ярдәме һәм методик ярдәм күрсәтүне;
торак пунктларны, бакчачылык ширкәтләрен, икътисадый объектларны табигатьтәге янгыннардан саклауны контрольдә тотуны, шулай ук табигатьтәге янгыннар чыганакларын үз вакытында ачыклау һәм ачыклаган көнне үк аларны юкка чыгару буенча эшне оештыруны;
«Россия Федерациясендә Янгынга каршы режим кагыйдәләрен раслау турында» 16 сентябрь, 2020 ел, № 1479 Россия Федерациясе Хөкүмәте карарыннан чыгып,  кипкән үлән яндыру тәртибен аңлату эшен оештыруны;
урман янгыннары куркынычына дучар булган бакчачылык ширкәтләре рәисләре белән янгын куркынычсызлыгы чаралары буенча киңәшмәләр үткәрүне;
галәм мониторингы чаралары ярдәмендә табылган янгыннар (термик нокталар) турында сигналлар буенча вакытында чаралар күрүне тәэмин итүне;
урман янгыннары куркынычына дучар булган торак пунктларына карата күзәтчелек чаралары үткәрүне;
Табигатьтән файдалану өлкәсендә күзәтчелек буенча федераль хезмәтнең Идел-Кама төбәкара идарәсенә, «Түбән Кама» паркы һәм Идел-Кама дәүләт табигый биосфера тыюлыгы җитәкчеләренә:
янгын куркынычы сезоны башланганчы, урманнарда янгын сүндерү өчен махсус техниканы һәм җайланмаларны төзек хәлгә китерүне, махсус сакланылышлы табигый территорияләр чикләрендә янгынга каршы профилактик чаралар комплексын үзвакытында үтәүне тәэмин итүне;
җирле үзидарә органнарына торак пунктларның урманнар белән чикләре буйлап минерализацияле полосалар булдыруга ярдәм итүне;
Татарстан Республикасы Урман хуҗалыгы министрлыгына һәм Татарстан Республикасы Гражданнар оборонасы һәм гадәттән тыш хәлләр министрлыгына һәрбер янгын очрагы турында кичекмәстән мәгълүматлар җиткереп баруны;
«Россия тимер юллары» ачык акционерлык җәмгыяте филиалы – Горький тимер юлының Казан бүлегенә янгын куркынычы сезоны башланганчы тимер юлларның саклау зоналарында янгынга каршы профилактик чаралар комплексын үз вакытында үтәүне тәэмин итүне, шулай ук тимер юлларның саклау полосаларында янгын чыгу очраклары турында Татарстан Республикасы Урман хуҗалыгы министрлыгына һәм Татарстан Республикасы Гражданнар оборонасы һәм гадәттән тыш хәлләр министрлыгына кичекмәстән хәбәр итүне;
Татарстан Республикасы муниципаль берәмлекләре башлыкларына:
урман янгыннары куркынычы һәм башка ландшафтлы (табигый) янгыннар янаган торак пунктларда янгынга каршы вакытлыча постлар булдыруны;
торак пунктларның янгынга каршы сакланылышын көчәйтүгә, шул исәптән чүп-чар, үлән, яфрак һәм башка калдыкларны, материаллар һәм әйберләрне яндыру урыннарын һәм ысулларын билгеләүгә юнәлдерелгән муниципаль-хокукый актлар кабул итүне;
коры үләнне яндыру очракларын ачыклау, шулай ук янгын чыганакларын оператив төстә сүндерү максатыннан чыгып,  һәр авыл җирлегендә патруль-контроль төркемнәрен булдыруны һәм аларның эшен оештыруны, бу төркемнәрнең эш графикларын эшләүне – эш графиклары янгын куркынычы янау сезоны башланганчы, Татарстан Республикасы Гражданнар оборонасы  һәм гадәттән тыш хәлләр министрлыгына тапшырылырга тиеш;  
янгын куркынычсызлыгы таләпләрен үтәү һәм торак пунктлар, бакчачылык ширкәтләре территорияләрендә янгын чыгу очрагында гамәлләр тәртибе буенча халык белән аңлату эшен планлаштыру һәм үткәрү, массакүләм мәгълүмат чаралары белән бу юнәлештә эш оештыру;
янгын куркынычы янау сезоны башланганчы, торак пунктларны һәм икътисад объектларын табигатьтәге янгыннардан саклау өчен минерализацияле полосалар булдыру, территорияләрне, бакчачылык ширкәтләре территорияләрендә озак вакыт файдаланылмыйча килгән хуҗасыз җир кишәрлекләрен чүп-чардан һәм коры үлән-ботаклардан, башка янучан материаллардан чистарту буенча эшләрне төгәлләүне;
гадәттән тыш хәлләрне кисәтү һәм аларның аянычлы нәтиҗәләрен юкка чыгару һәм янгын куркынычсызлыгын тәэмин итү буенча комиссияләр утырышларында торак пунктларның янгын куркынычсызлыгы торышы турында мәсьәләләрне карауны;
табигый һәм ясалма су чыганакларын һәм янгын сүндерү автомобильләренә су җыю өчен килү юлларын төзек хәлдә тотуны тәэмин итү; 
гадәттән тыш хәлләрне һәм аларның аянычлы нәтиҗәләрен бетерү буенча территориаль системаларның муниципаль буынының табигатьтәге янгыннарны сүндерүгә көче һәм средстволарының әзерлеген тикшерүне;
урманнардан янгыннар чыгу куркынычы чорына ихтыяри һәм муниципаль янгын сагы әгъзаларының тәүлек әйләнәсендә дежур тору планнарын, шулай ук янгын сүндерү техникасы өчен су сиптерү җайланмаларын һәм башка җайланмаларны җәлеп итү планнарын булдыруны;
табигатьтәге янгыннарга бәйле гадәттән тыш хәлләрнең аянычлы нәтиҗәләрен бетерү, торак пунктларны, икътисад һәм социаль инфраструктура объектларын урман янгыннарыннан саклау буенча, шулай ук урман янгыннарын сүндерү өчен билгеләнгән көчләр һәм средстволарның муниципальара берлектәге эше буенча гамәлләрне шомарту өчен комплекслы өйрәнүләр үткәрүне;
табигатьтә янгыннар килеп чыгу очрагында халыкка хәбәр бирү һәм аны эвакуацияләү чараларын үткәрүне, янгын куркынычы чорында кешеләрне вакытлыча урнаштыру пунктларының әзерлеген тәэмин итүне кертеп;
эвакуацияләнгән халыкны беренче чиратта кирәкле әйберләр белән тәэмин итү планнарын эшләүне;
кешеләргә янгын турында хәбәр итү чараларының тотрыклы эшен тәэмин итүне;
табигатьтә янгыннар килеп чыгу янаганда һәм килеп чыкканда «Көчәйтелгән әзерлек» һәм (яки) «Гадәттән тыш хәл» режимнарын үз вакытында гамәлгә кертүне тәэмин итүне.
торак пунктларның, шәхси йортларның территорияләрен корыган үләннән һәм чүп-чардан вакытлыча чистартуга, шулай ук тиешсез урыннарда учак ягуга юл куймауга контроль булдыру ягыннан муниципаль берәмлекләрнең административ комиссияләре эшен көчәйтүне.
6. Татарстан Республикасы Урман хуҗалыгы министрлыгына:
муниципаль берәмлекләрнең башкарма комитетлары белән берлектә урман янгыннарын кисәтүгә һәм аларга каршы көрәшүгә юнәлдерелгән оештыру-техник чаралар үткәрүне тәэмин итәргә;
урманнарда һәм аларның тирәсендә урнашкан табигый һәм ясалма сулыклардан янгын сүндерү техникасына су җыю өчен мәйданчыкларны төзекләндерүне дәвам итәргә;
башлангыч стадиясендә үк урман янгыннарын үз вакытында ачыклауга, сүндерүгә һәм янгынның аянычлы нәтиҗәләрен бетерүгә юнәлдерелгән оператив чаралар күрүне тәэмин итәргә;
урман янгыннарын сүндерү планнары нигезендә, урман янгыннарын сүндерү өчен янгынга каршы техника, транспорт чараларын, шулай ук, юридик затларны һәм гражданнарны җәлеп итәргә;
республика җирле үзидарә органнарына торак пунктларның урманнарга тоташу чиге буенда минерализацияләнгән полосалар булдыруга ярдәм итәргә;
янгын куркынычы янау сезоны башланганчы:
урман янгыннарын сүндерү формированиеләрен билгеләнгән нормативлар нигезендә хезмәткәрләр белән тәэмин итәргә, хезмәткәрләрне өйрәтүне оештырырга; 
урманнарда янгын сүндерү формированиеләрен билгеләнгән нормативлар нигезендә хезмәткәрләр белән тиешенчә тәэмин итәргә, хезмәткәрләрне өйрәтүне оештырырга;
Татарстан Республикасы Урман хуҗалыгы министрлыгы карамагындагы дәүләт бюджет учреждениеләренең урманда янгын сүндерү буенча махсус техникасын һәм җиһазларын техник  яктан төзек хәлгә китерергә.
7. Татарстан Республикасы Авыл хуҗалыгы һәм азык-төлек министрлыгына, торак пунктларда һәм урманнарда янгын чыгуны кисәтү максатында чаралар күрергә:
«Россия Федерациясендә Янгынга каршы режим кагыйдәләрен раслау турында» 16 сентябрь, 2020 ел, № 1479 Россия Федерациясе Хөкүмәте карарыннан чыгып,  ведомство карамагындагы учреждениеләр җитәкчеләренә авыл хуҗалыгы максатындагы җирләрдә һәм запас җирләрдә ачык уттан файдалану һәм учаклар кабызу тәртибен җиткерү буенча;
авыл хуҗалыгы оешмалары һәм фермер хуҗалыкларының авыл хуҗалыгы максатындагы җирләрдә һәм аларның янәшәсендәге урманнарда язгы кыр эшләрен һәм уңыш җыю эшләрен башкарганда урманнарда иминлек кагыйдәләрен үтәүгә юнәлдерелгән чаралар комплексын үтәү буенча;
авыл хуҗалыгы максатындагы җирләрне коры үләннән, камыл һәм корыган агач-куаклардан чистарту буенча;
кырлар һәм торак пунктларның урман һәм торфлы урыннар, дала полосасы, автомобиль һәм тимер юлларына тоташкан өлешләрен сөрү буенча;
авыл хуҗалыгы предприятиеләре, оешмалар (кирәк булганда) территорияләрен авыл хуҗалыгы формированиеләре балансындагы янгын сүндерү техникасы максаты  өчен көйләнгән техника белән чүп-чардан һәм корыган агач ботаклары, кипкән үләннән чистарту, шулай ук төзексез янгын техникасын ремонтлау буенча.
8. Татарстан Республикасы Урман хуҗалыгы министрлыгына, шулай ук Табигатьтән файдалану буенча федераль хезмәтнең Идел-Кама төбәкара идарәсенә һәм Россия Федерациясе Гражданнар оборонасы эшләре, гадәттән тыш хәлләр һәм табигать афәтләренең аянычлы нәтиҗәләрен бетерү министрлыгының Татарстан Республикасы буенча Баш идарәсенә тәкъдим итәргә:
2023 елның 29 апреленнән 10 майга кадәр янгын куркынычсызлыгы таләпләрен үтәү буенча урманнарга һәм гражданнарның массакүләм ял итү урыннарына патрульлек оештырырга;
халыкка массакүләм мәгълүмат чаралары аша урман янгыннарына бәйле гадәттән тыш хәлләр янау һәм килеп чыгу очрагында тиешле гамәлләрне аңлатып, мәгълүмат бирүне оештырырга;
халык арасында, шул исәптән массакүләм мәгълүмат чаралары аша, торак пунктларда һәм урманнарда язгы-җәйге чорда янгыннарны кисәтү мәсьәләләре буенча максатка омтылышлы эш оештырырга;
гражданнар белән җыеннарда янгын сүндерү һәм гадәттән тыш хәл килеп туган зонадан кешеләрне эвакуацияләү гамәлләренә өйрәтүне күздә тоткан дәресләр үткәрергә;
табигатьтәге янгыннар торак пунктларга һәм икътисад объектларына күчү янаганда хәл ителергә тиешле гамәлләр буенча күнекмәләр үткәреп, муниципаль, ведомство, хосусый һәм ихтыяри янгын формированиеләренең, урман янгыннарын сүндерү  формированиеләренең әзерлеген тикшерүне оештырырга.
9. Татарстан Республикасы буенча Эчке эшләр министрлыгына урман-парк зоналарына һәм гражданнарның массакүләм ял итү урыннарына патрульлек үткәрү чорында Татарстан Республикасы Урман хуҗалыгы министрлыгына, Табигатьтән файдалану буенча федераль хезмәтнең Идел-Кама төбәкара идарәсенә һәм Россия Федерациясе Гражданнар оборонасы эшләре, гадәттән тыш хәлләр һәм табигать афәтләренең аянычлы нәтиҗәләрен бетерү министрлыгының Татарстан Республикасы буенча Баш идарәсенә закон нигезендә күздә тотылган тәртиптә булышуны тәкъдим итәргә.
10. Татарстан Республикасы Транспорт һәм юл хуҗалыгы министрлыгына, шулай ук Федераль юл агентлыгының Идел-Нократ төбәге автомобиль юллары федераль идарәсе» федераль казна учреждениесенә: 
янгын  куркынычы янау сезоны башланганчы, төбәк әһәмиятендәге автомобиль юлларының янгыннан саклау полосаларын һәм төзекләндерү элементларын булдыру буенча кирәкле чаралар күрергә;
төбәк әһәмиятендәге автомобиль юлларының кырыйларын саклау полосаларын чүп-чардан, корыган үлән, агач калдыкларыннан системалы төстә чистартуны тәэмин итәргә.
11. «Татмедиа» Республика матбугат һәм массакүләм коммуникацияләр агентлыгына:
язгы-җәйге чорда торак пунктларда һәм урманнарда янгын куркынычсызлыгын тәэмин итүне пропагандалаучы видео- һәм аудиороликлар эшләргә һәм аларны республика, шәһәр һәм җирле теле- һәм радиоканалларда («Татмедиа» акционерлык җәмгыяте филиалларында) тапшыруны оештырырга;
басма массакүләм мәгълүмат чараларында, халыкны үз-үзен имин тоту кагыйдәләрен бастырып, «МЧС кисәтә» дигән профилактика рубрикасын оештырырга.
12. Үзләренең балансында балалар ялы һәм аларны савыктыру оешмалары (урман янгыннары куркынычына дучар булган) булган дәүләт хакимияте башкарма органнары  җитәкчеләренә:
янгынны үз вакытында ачыклау өчен оешмаларның вазыйфаи затлары арасыннан  патруль төркемнәре оештырырга;
янгын чыгу турында җирле үзидарә органнарына, Россия Федерациясе Гражданнар оборонасы эшләре, гадәттән тыш хәлләр һәм табигать афәтенең аянычлы нәтиҗәләрен бетерү буенча Татарстан Республикасы буенча Баш идарәсенә мәгълүмат җиткерү тәртибен эшләргә;
табигатьтә янгын (урман янгыны) килеп чыгу очрагында балаларга хәбәр бирү һәм аларны оешма территориясеннән эвакуацияләү тәртибен эшләргә.
13. Бу карарның үтәлешен контрольдә тотуны Татарстан Республикасы Гражданнар оборонасы  һәм гадәттән тыш хәлләр министрлыгына йөкләргә.

Татарстан Республикасы 
Премьер-министры                                                                 А.В.Песошин